เมื่อคู่กัดตัวร้ายกลายเป็นภรรยาหวานใจ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- | --- |
| 1 | "ผมแต่งงานกับผู้หญิงที่เกลียดขี้หน้าที่สุด" Transliteration: "Daikirai na Joshi to Kekkon Shita." (ญี่ปุ่น: 大嫌いな女子と結婚した。) | ยูกิโอะ คุโรดะ | ทัตสึยะ ทาคาฮาชิ | ฮิโรยูกิ โอชิมะ | 3 มกราคม 2568 (2025-01-03) |  |
  โฮโจ ไซโตะ เด็กนักเรียน ม.ปลาย เป็นศัตรูคู่กัดกับเพื่อนร่วมห้องอย่างซากุระโมริ อาคาเนะที่ได้สบตากันเมื่อไหร่ก็ได้ปากร้ายใส่กันเมื่อนั้น และทั้งสองคนก็ถูกบังคับให้แต่งงานกันจากแผนของคุณปู่กับคุณยายของทั้งสองคนโดยจะให้หลานเติมเต็มความโรแมนซ์ในวัยเยาว์ของพวกเขาให้สำเร็จ ไซโตะกับอาคาเนะได้ตกลงแต่งงานกันโดยคำนึงถึงผลประโยชน์ที่จะได้ทำให้ความฝันในอนาคตของทั้งสองเป็นจริง และในพริบตาเดียวทั้งสองคนก็ถูกพาไปยังบ้านหลังใหม่ที่ถูกตระเตรียมเอาไว้ให้พวกเขา ชีวิตข้าวใหม่ปลามันของทั้งสองที่จู่ ๆ ก็ได้อยู่ใต้ชายคาเดียวกันและนอนเตียงเดียวกันกำลังจะเริ่มขึ้นแล้ว...
| 2 | "ชีวิตใหม่" Transliteration: "Shin Seikatsu" (ญี่ปุ่น: 新生活) | โฮดากะ โซโมโตะ | ทัตสึยะ ทาคาฮาชิ | ฮิโรยูกิ โอชิมะ | 10 มกราคม 2568 (2025-01-10) |  |
  ไซโตะและอาคาเนะที่เป็นศัตรูคู่กัดและเกลียดขี้หน้ากันได้แต่งงานกัน ชีวิตใหม่ของพวกเขาไม่ราบรื่นเท่าไหร่นัก และมักจะทะเลาะกันได้ตลอด แต่ไม่ว่ายังไงทั้งสองคนก็ต้องเป็นสามีภรรยากันต่อไป ให้ได้ ซึ่งรู้ตัวอีกทีไซโตะก็ถูกลูกพี่ลูกน้องอย่างชิเซจับพิรุธเรื่องการแต่งงานของทั้งคู่ได้ ส่วนอาคาเนะก็ได้ปกปิดเรื่องแต่งงานและเอาไปปรึกษากับเพื่อนรักอย่างฮิมาริ ทั้งสองคนจึงได้มา "พูดคุยกัน" เพื่อการใช้ชีวิตที่สบายใจและโอเคกันทั้งสองฝ่าย ด้วยเหตุนี้ช่วงข้าวใหม่ปลามันที่ได้เริ่มต้นใหม่อีกครั้งก็ได้ทำให้ระยะห่างระหว่างทั้งสองค่อย ๆ ลดลง...
| 3 | "ภรรยาของผม" Transliteration: "Ore no Yome" (ญี่ปุ่น: 俺の嫁) | ทัตสึยะ โยชินากะ | เท็ตสึยะ ยามาดะ | Royden B | 17 มกราคม 2568 (2025-01-17) |  |
  ในที่สุดชีวิตแต่งงานของไซโตะและอาคาเนะก็มีระยะห่างลดน้อยลงและทั้งคู่ก็ได้ทำงานอดิเรกอย่างการเล่นเกมและดูวิดีโอแมวน่ารัก ๆ ด้วยกัน แต่ทว่าไม่ว่ายังไงการแต่งงานของพวกเขาก็ต้องปิดเอาไว้จากคนรอบข้าง แต่ระหว่างการออกไปซื้อของด้วยกันครั้งแรกก็เกือบจะความแตกต่อฮิมาริที่พบกันโดยบังเอิญ ทุกอย่างดูเหมือนการเดินไต่เชือกอยู่ไม่มีผิด และหลังจากนั้นไซโตะก็ได้ทำมื้อดึกเพื่ออาคาเนะที่อ่านหนังสือสอบจนดึกทุกคืน อย่างไรก็ตามดูเหมือนว่าอาคาเนะจะเป็นหวัดไปซะได้...
| 4 | "จู่โจมกลางดึก" Transliteration: "Yashū" (ญี่ปุ่น: 夜襲) | มาซาเทรุ โนมิ | เท็ตสึยะ ยามาดะ | ฮิโรอาโกะ โอชิมะ | 24 มกราคม 2568 (2025-01-24) |  |
  แม้ว่าไซโตะและอาคาเนะจะบ่นกันได้ทุกวี่วันแต่พวกเขาก็ค่อย ๆ คุ้นเคยกับชีวิตแต่งงานกันอย่างราบรื่น แต่ในคืนหนึ่ง อาคาเนะได้ส่งเสียงร้องยกใหญ่ว่ามีผีโผล่มา (?) ในบ้าน แม้ไซโตะจะไม่เชื่อเรื่องเหนือธรรมชาติ แต่อาคาเนะที่กลัวจนรู้สึกห่อเหี่ยวกับชีวิตเพราะผีมาทำให้ตกใจ เลยต้องไปพึ่งพาชิเซ ลูกพี่ลูกน้องของไซโตะให้มาทำการปัดเป่าให้ ทำให้ชิเซได้มานอนค้างในบ้านเป็นเวลาหนึ่งคืน และอาคาเนะก็รู้สึกคลุมเครืออยู่ในใจเกี่ยวกับระยะห่างที่ใกล้กันเกินไปของไซโตะและชิเซแม้ว่าพวกเขาจะเป็นญาติกันก็ตาม...
| 5 | "ไม่ยอมแพ้หรอกนะ" Transliteration: "Makenaikara" (ญี่ปุ่น: 負けないから) | ฮิโรยูกิ โอชิมะ | เท็ตสึยะ ยามาดะ | ชินจิ ทานาเบะ  ฮิโรยูกิ โอชิมะ | 31 มกราคม 2568 (2025-01-31) |  |
  อาคาเนะถูกฮิมาริขอคำปรึกษาว่าเธอ "ชอบไซโตะคุง" และขอให้อาคาเนะช่วยเหลือ นั่นทำให้เธอเริ่มสังเกตการณ์ไซโตะอย่างละเอียด แม้จะมีพฤติกรรมชวนมีพิรุธคล้ายกับสตอล์กเกอร์ แต่อาคาเนะก็เริ่มถามเกี่ยวกับอาหารจานโปรดและงานอดิเรกของไซโตะเพื่อเอาไปบอกฮิมาริ อย่างไรก็ตามนั่นก็ทำให้ฮิมาริกับไซโตะมีระยะห่างที่ใกล้กันกว่าเดิม อาคาเนะจึงเริ่มมีความรู้สึกที่บอกไม่ถูกขึ้นมา และในเวลานั้นฮิมาริก็เอ่ยปากบอกว่าจะไปเที่ยวเล่นที่บ้านของอาคาเนะ ในระหว่างที่อาคาเนะรับมืออยู่ ไซโตะก็ได้พยายามซ่อนอยู่ภายในบ้านอย่างเอาเป็นเอาตาย และฮิมาริก็ได้บอกอาคาเนะว่าเธอจะชวนไซโตะไปเดต...
| 6 | "เดตแรกของคู่สามีภรรยา" Transliteration: "Fūfu no Hatsu-Dēto" (ญี่ปุ่น: 夫婦の初デート) | ยูกิโอะ คุโรดะ | ทัตสึยะ ทากาฮาชิ | Royden B | 7 กุมภาพันธ์ 2568 (2025-02-07) |  |
  ถึงแม้จะถูกไซโตะปฏิเสธที่จะไปเดตด้วยแล้วครั้งหนึ่ง ฮิมาริก็ยังรุกใส่อย่างไม่ย่อท้อและได้เสนอความคิดให้ไซโตะ อาคาเนะ และชิเซไปติวหนังสือด้วยกันสี่คน ไซโตะและอาคาเนะพยายามตัดบทเอาตัวรอดจากเรื่องกลุ่มติวเพื่อปกปิดเรื่องที่ทั้งสองอาศัยอยู่ด้วยกัน หลังจากนั้นไซโตะก็เห็นอาคาเนะไม่ค่อยร่าเริงสักเท่าไหร่จึงได้ชวนออกไปเที่ยวด้วยกันสองคน และนั่นก็ได้กลายเป็นเดตแรกในฐานะสามีภรรยา ทั้งสองคนที่กำลังสนุกสนานกับการต่อล้อต่อเถียงกันเหมือนทุกทีก็ได้เจอแหวนสวย ๆ วงหนึ่งที่ร้านขายเครื่องประดับแห่งสุดท้าย...
| 7 | "แหวน" Transliteration: "Yubiwa" (ญี่ปุ่น: 指輪) | คิโยทากะ ทาเกซาวะ | ทัตสึยะ ทากาฮาชิ | ฮิโรยูกิ โอชิมะ | 14 กุมภาพันธ์ 2568 (2025-02-14) |  |
  เพื่อมอบแหวนที่อาคาเนะอยากได้เป็นของขวัญ ไซโตะจึงได้ขอร้องแม่ของชิเซและมีศักดิ์เป็นป้าของเขาอย่างเรโกะเพื่อทำงานพิเศษโดยปิดเป็นความลับจากอาคาเนะ แต่แล้วอาคาเนะก็เริ่มเป็นกังวลเกี่ยวกับไซโตะที่กลับบ้านดึกและไม่ยอมตอบว่าตัวเองไปที่ไหนติดกันหลาย ๆ วัน พออาคาเนะจะรู้ความจริงว่าเขาได้ไปที่บ้านของชิเซและได้โทรศัพท์ติดต่อไป เธอก็ถูกเรโกะตอบกลับมาอย่างเย็นชา จากนั้นไซโตะจึงได้มอบแหวนที่ซื้อมาด้วยเงินทำงานพิเศษเป็นของขวัญให้กับอาคาเนะที่เป็นแบบนั้น อาคาเนะมีความสุขมาก ๆ จนสวมแหวนเอาไว้ตลอดเวลา แต่พอช่วงกลับจากโรงเรียนแหวนวงนั้นกลับหายไป...
| 8 | "รุ่นพี่" Transliteration: "Senpai" (ญี่ปุ่น: センパイ) | ฮิโรยูกิ โอชิมะ  ทัตสึยะ ฟูจินากะ | เท็ตสึยะ ยามาดะ | วารูโอะ ซูซูกิ | 21 กุมภาพันธ์ 2568 (2025-02-21) |  |
  "หนูถูกใจรุ่นพี่ซะแล้วสิ มาเป็นแฟนหนูทีสิ" มาโฮะ นักเรียนปริศนาที่ย้ายโรงเรียนมา จู่ ๆ ก็มาปรากฏตัวต่อหน้าไซโตะและสารภาพรักต่อเขา และไม่รู้ทำไมเธอถึงรู้เรื่องที่ไซโตะกับอาคาเนะอาศัยอยู่ด้วยกันอีกด้วย แม้ไซโตะจะมีความรู้สึกสับสนต่อมาโฮะที่จู่ ๆ ก็เข้ามาใกล้ชิดและพยายามข่มขู่โดยใช้เรื่องนั้นเป็นแต้มต่อ แต่เขาก็ถูกเธอขอร้องให้พาไปเที่ยวในเมืองด้วย ไซโตะเลยถูกชักจูงไปตามมาโฮะที่อยากทำอะไรก็ทำและจะทำเท่าที่ตัวเองต้องการ อีกทั้งตอนกำลังจะกลับบ้าน มาโฮะก็เอ่ยปากบอกว่าจะตามไปที่บ้านของไซโตะอีกด้วย...
| 9 | "จิตใจของน้องสาว" Transliteration: "Imōto-gokoro" (ญี่ปุ่น: 妹心) | โฮดากะ คุราโมโตะ | เท็ตสึยะ ยามาดะ | ฮิโรยูกิ โอชิมะ | 28 กุมภาพันธ์ 2568 (2025-02-28) |  |
  ไซโตะ อาคาเนะ ฮิมาริ ชิเซ และมาโฮะ ทั้งห้าคนได้มายังสวนสนุกเพื่อจัดเป็นปาร์ตี้ต้อนรับให้มาโฮะ ไซโตะได้ถามอาคาเนะที่ไม่ถูกกับบ้านผีสิงและพวกเครื่องเล่นหวาดเสียวว่าทำไมถึงแสร้งเป็นเข้มแข็งและตามมาด้วย ซึ่งอาคาเนะก็บอกว่าอยากให้มาโฮะที่ไม่ค่อยได้ออกมาเที่ยวเล่นเพราะอาการป่วยตั้งแต่เด็ก ๆ ได้มาเล่นสนุก และทั้ง ๆ ที่เขากำลังเป็นห่วงเธออยู่ มาโฮะก็แสร้งล้มและทำเป็นหอบเหนื่อยระหว่างทางทำให้ไซโตะได้ดุเธออย่างจริงจัง หลังจากกลับมาถึงบ้าน มาโฮะก็ได้แอบเข้ามาในห้องของไซโตะกลางดึก พวกเขาถูกอาคาเนะเห็นเหตุการณ์ดังกล่าวเข้า ทำให้ทั้งสองคนต้องถูกไล่ออกจากบ้านมา...
| 10 | "แฟน (ชั่วคราว)" Transliteration: "Kanojo (Kari)" (ญี่ปุ่น: 彼女（仮）) | ยูกิโอกะ คุโรดะ | ทัตสึยะ ทากาฮาชิ | Royden B | 7 มีนาคม 2568 (2025-03-07) |  |
  เมื่อฮิมาริได้รู้ว่าไซโตะกับอาคาเนะอาศัยอยู่ด้วยกัน คำพูดเพียงคำเดียวของเธอก็ทำให้เรื่องของทั้งสองคนกลายเป็นหัวข้อพูดคุยกันในห้อง พอไซโตะและอาคาเนะไม่สามารถออกจากบ้านได้เพราะกังวลเกี่ยวกับข่าวลือที่แพร่ออกไป ฮิมาริจึงได้เสนอลองให้ตัวเองได้คบกับไซโตะดู หลังจากการเดตกันหลังเลิกเรียน "แผนการแสร้งเป็นแฟน" ของฮิมาริมันก็ค่อย ๆ เริ่มพัฒนาไปมากกว่าการแสดงพรางตาแล้ว แม้อาคาเนะจะเตือนเรื่องนั้นด้วยความลังเล แต่ฮิมาริก็ตอบเธอกลับมาว่าเธอโอเคหากนั่นทำให้เธอได้เป็นแฟนของไซโตะ...
| 11 | "เสียง" Transliteration: "Koe" (ญี่ปุ่น: 声) | ฮิโรยูกิ โอชิมะ | ทัตสึยะ ทากาฮาชิ | ฮิโรยูกิ โอชิมะ | 14 มีนาคม 2568 (2025-03-14) |  |
  แม้จะช้าไปบ้างแต่ไซโตะกับอาคาเนะก็ได้แลกเปลี่ยนเบอร์โทรศัพท์กัน อาคาเนะที่ได้โต้ตอบข้อความกันอย่างไร้แก่นสารก็รู้สึกดีใจอย่างบอกไม่ถูกขึ้นมา ไซโตะได้ไปยังงานเลี้ยงฉลองอายุครบ 70 ปีของญาติที่ถูกจัดขึ้นโดยตระกูลโฮโจเพียงคนเดียว ทางฝั่งอาคาเนะก็ได้อบขนมกับฮิมาริที่มาหาที่บ้านระหว่างที่รอการกลับมาของไซโตะ อาคาเนะที่รู้สึกใจฝ่อขึ้นมาเมื่อได้เห็นฮิมาริส่งข้อความอย่างสนิทสนมกับไซโตะเหมือนเป็นแฟนกันยิ่งกว่าตัวเอง ในตอนดึกเธอจึงได้โทรไปหาไซโตะ...